**Nyelvi szigorlat**

(Szlavisztika-orosz szakirány)

A 6. félév végén a hallgatóknak nyelvi záróvizsgát kell tenniük.

A nyelvi szigorlat során a hallgatók az orosz nyelvi kommunikáció területén megszerzett tudásukról adnak számot szóbeli és írásos formában. A hat szemeszter alatt a B2 szint, tehát a középfokú nyelvvizsga szintjének elérése a cél, így az alapvető társalgási témakörökben és a hozzá szükséges nyelvtani képességben, beszédkészségben jártasnak kell lenniük. A szóbeli és írásbeli közlés folyamán ennek a tudásszintnek megfelelően kell részt venniük a kommunikációban.[[1]](#footnote-1)

*A vizsga értékelésének módszere:* A záróvizsga szóbeli és írásbeli számonkérésből áll. A számonkérés írásbeli része az elsajátított kompetenciákat – mint szókincs, nyelvhelyesség, olvasáskészség, szövegértés, oroszról magyarra fordítás, íráskészség – nyelvtani teszt, szövegalkotó teszt és irányított fogalmazás formájában méri. A szóbeli értékelés a beszédkészség és hallás utáni szövegértés vizsgálatán alapul. A hallgatók az elsajátított témakörökről társalognak a bizottság előtt. A nyelvi záróvizsga során a hallgatóknak a következő tudásról és ismeretről kell számot adniuk:

**a) tudása**

* ismeri az orosz nyelvű kultúra jellemző írásbeli és szóbeli formáit és azok szabályrendszerét;
* ismeri az orosz nyelvű kultúra tudományos és közéleti, népszerűsítő műfajait és azok szabályrendszerét.

**b) képességei**

* képes középszinten egy adott stílus szabályrendszerének tiszteletben tartásával közérthetően írni és beszélni orosz nyelven;
* képes az orosz nyelv érvényes nyelvi normarendszerének tiszteletben tartásával helyes szövegeket alkotni;
* képes középszinten természetes, könnyed és közvetlen kapcsolatteremtésre orosz nyelven;
* aktívan részt tud venni az ismert témákról folyó társalgásban, úgy, hogy közben kifejti a véleményét;
* világosan és kellő részletességgel fejezi ki magát számos hétköznapi és kulturális témában;
* képes műfajilag eltérő szövegeket és kulturális jelenségeket középszinten (B2) megfelelően értelmezni orosz nyelven.
1. Azok a hallgatók, akik előzetes nyelvtudásuknak megfelelően A2, B1 vagy B2 szinten kezdik a nyelvtanulást, külön tematika alapján haladnak, így a vizsgán magasabb szintű feladatokat is kapnak. [↑](#footnote-ref-1)